रीतूकी बात से बाबू जी अचंभितरह गए। उन्हें जितनी उम्मीद थी, उससे कहीं बढ कर उन्हें मिल रहा था। बहू ने इस घर में स्त्री की कमी पूरी कर दी थी। उन्हें विश्वास हो चला था कि अब यह घरौंदाकभी नहीं टूटेगा। नवरात्रके पहले ही दिन विपिन का नियुक्ति पत्र आ गया। इसके बाद तो पूरे नौ दिन घर में उत्सव का माहौल रहा। एक शाम रीतूघर में अकेली थी, तभी दरवाजे की घंटी बजी। उठ कर दरवाजा खोला तो विपिन के साथ एक लडकी को देखा। रीतूसमझ गई कि यह वही लडकी चित्राहै, जिसका जिक्र विपिन ने किया था। चित्रातीन घंटे रीतूके साथ रही और इस बीच रीतूइतना समझ गई कि यह लडकी बहुत समझदार और परिपक्व है। चित्राके जाने के बाद रीतूने विपिन से कहा कि उसे लडकी पसंद है मगर बात तभी बनेगी, जब बाबू जी भी उसे पसंद कर लें। बाबू जी पुराने खयालात के थे, अंतरजातीय विवाह के लिए उन्हें मनाना टेढी खीर था। दूसरी ओर विपिन भी जिद्दी है। उसने निर्णय लिया है तो पीछे नहीं हटेगा।